cyanic-selkie/wikianc huggingface dataset:
ნიკოლოზ ხუდადოვი
სქოლიო
კატეგორია:დაბადებული 1850 კატეგორია:გარდაცვლილი 17 იანვარი კატეგორია:გარდაცვლილი 1907 კატეგორია:ქართველი ექიმები კატეგორია:ქართველი ქველმოქმედები კატეგორია:ქართველი პუბლიცისტები კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:გორში დაბადებულები კატეგორია:ვერის სასაფლაოზე დაკრძალულები
ორობითი ძებნის ალგორითმი
ორობითი (ბინარული) ძებნის ალგორითმი — საძიებო ალგორითმი, რომელიც პოულობს გარკვეული მნიშვნელობის პოზიციას დახარისხებულ (სორტირებულ) მასივში. ის უარეს შემთხვევაში ლოგარითმულ დროში მუშაობს, აკეთებს O(\log n) შედარებას, სადაც n არის ელემენტების რაოდენობა მასივში, O არის ასიმპტოტური აღნიშვნა O-დიდი და \log არის ლოგარითმი ფუძით 2. დიდ მასივებში ორობითი ძებნა გაცილებით სწრაფია ვიდრე წრფივი ძებნა, თუმცა, აუცილებელია მასივი იყოს დახარისხებული, რათა შევძლოთ მოცემული ალგორითმის გამოყენება.
იმპლემენტაცია C++-ზე
მეთოდი 1:
მეთოდი 2:
ლიტერატურა
კატეგორია:ალგორითმები კატეგორია:პროგრამირება
შუა როკის მეექვსე კოშკი
შუა როკის მეექვსე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში,  აგებულია გვიან შუა  საუკუნეებში.
ხუთსართულიან კოშკზე საცხოვრებელი სახლებია მიშენებული. კოშკი ნაგებია ზედაპირულად დამუშავებული ფლეთილი ქვითა და დუღაბით. კოშკში შესვლა და გეგმის აზომვა ვერ ხერხდება.
ლიტერატურა
კატეგორია:ჯავის მუნიციპალიტეტის კოშკები
Research Papers in Economics
Research Papers in Economics (კვლევითი სტატიები ეკონომიკაში) — ეკონომიკის სფეროში არსებული კვლევითი სტატიების სისტემატიზაციისათვის შექმნილი ინტერნეტ-პროექტი. შეიქმნა 1997 წელს. ამ პროექტის შემოქმედი ასეულობით მეცნიერ-მოხალისე და 70-ზე მეტი ქვეყნის სამეცნიერო ორგანიზაციაა, რომლებიც ორიენტირებული არიან ეკონომიკის თემატიკის სამეცნიერო კვლევების ხელმწისაწვდომობის გაზრდაზე. პროექტის ბირთვს წარმოადგენს დეცენტრალიზებული მონაცემთა ბაზა - წიგნების, სტატიების, სამუშაო დოკუმენტებისა და პროგრამული პროდუქტების სახით. მათი ძირითადი ნაწილი თავისუფალ წვდომაშია.
რესურსები ინტერნეტში
კატეგორია:ეკონომიკური საიტები კატეგორია:ბიბლიოგრაფიული ცნობარები და მონაცემთა ბაზები
გიორგი შხვაცაბაია (მეცნიერი)
გიორგი იაკობის ძე შხვაცაბაია (დ. 12 ნოემბერი, 1904 — გ. 1993) — ქართველი მეცნიერი სოფლის მეურნეობის მექანიზაციის დარგში, სპორტსმენი. საქართველოს მეცნიერთა აკადემიის წევრ-კორ. (1956). ტექნიკური მეცნიერების დოქტორი (1951), პროფესორი (1951), საქართველოს მეცნიერების და ტექნოლოგიების დამსახურებული მოღვაწე (1961).
დაამთავრა თბილისის სახელმწიფო უნივერსიტეტის აგრონომიის ფაკულტეტი (1930). 1941 წლიდან მუშაობდა საქართველოს სასოფლო-სამეურნეო ინსტიტუტში. 1952–1993 წლებში იყო მოსავლის ასაღები მანქანების კათედრის გამგე. შხვაცაბიას შრომები ეხება სასოფლო-სამეურნეო მანქანათ გამოცდასა და მათი გამოსაცდელი ხელსაწყოების შექმნას. 1928 წელს გახდა პირველი საკავშირო სპარტაკიადის ჩემპიონი, 1929წელს დაამყარა საკავშირო რეკორდი სიმაღლეზე ხტომაში (183 სმ) და გახდა პირველი ქართველი რეკორდსმენი. მიღებული აქვს სახელწიფო ჯილდოები. დაკრძალულია საბურთალოს პანთეონში. საქართველოს აგრარული უნივერსიტეტის ეზო-სავანეში დგას მისი ბიუსტი.
რესურსები ინტერნეტში
კატეგორია:დაბადებული 12 ნოემბერი კატეგორია:დაბადებული 1904 კატეგორია:გარდაცვლილი 1993 კატეგორია:საბურთალოს პანთეონში დაკრძალულები გიორგი
საულოხთიყაუს მეორე კოშკი
საულოხთიყაუს მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ საულოხთიყაუში. აგებულია გვიან შუა საუკუნეებში.
ფლეთილი ქვით ნაგები კოშკი გეგმით კვადრატს უახლოვდება. შემორჩენილია ოთხი სართული. პირველი სართული ამოვსებულია ქვით, მეორე სართულის ჩრდილოეთ კედელში გაჭრილია თაღოვანი შესასვლელი. ყველა კედელში დატანებულია სათოფურები.
კოშკს ჩრდილოეთიდან ჰქონია მინაშენი, რომლის მცირე ფრაგმენტები იკითხება.
ლიტერატურა
კატეგორია:ჯავის მუნიციპალიტეტის კოშკები
ეკლესიის მამები
thumb|ფრაგმენტი „ეკლესიის მამები“-ს მინიატურიდან ეკლესიის მამები (Ἐκκλησιαστικοί Πατέρες; მართლმადიდებელ ეკლესიებში — წმინდა მამები) — საპატიო ტიტული, რომელიც გამოიყენება IV საუკუნიდან გამოჩენილი საეკლესიო მოღვაწეებისა და მწერლების აღსანიშნავად, რომელთაც მნიშვნელოვანი წვლილი მიუძღვით საეკლესიო დოგმატიკის, იერარქიული ორგანიზაციისა და ეკლესიის ღვთისმსახურების ფორმირებაში, კანონების შექმნაში. ითვლება, რომ წმინდა მამები გამოირჩევიან ორთოდოქსალური სწავლებებით, სიწმინდითა და ეკლესიის აღიარებით. წმინდა მამათა ფილოსოფიურ-საღვთისმეტყველო სწავლებებს პატრისტიკა ეწოდება.
კათოლიკურ და მართლმადიდებლური ეკლესიები ერთი და იმავე საეკლესიო მოღვაწეებს აღიარებენ, მაგრამ განსხვავებაა მათი თაყვანისცემის ხარისხში. კლასიკური წმინდა მამათა პერიოდი დასავლეთში წმინდა ისიდორე სევილიელით სრულდება, რუსეთის მართლმადიდებელ ეკლესიაში — იოანე დამასკელით, ბერძნულ ეკლესიებში კი გრიგოლ პალამათი და მისი მომხრეებით.
სქოლიო
კატეგორია:ეკლესიის მამები კატეგორია:ადრეული ქრისტიანობა კატეგორია:ქრისტიანული ტერმინები
ბუტირკა (ჯგუფი)
ბუტირკა (Буты́рка) — რუსული მუსიკალური ჯგუფი, ჩამოყალიბებული 2001 წელს, ვორონეჟში, რომელიც მოღვაწეობს ბლატნაია პესნიას ჟანრში. მის შემადგენლობაში შედიან: ოლეგ სიმონოვი (კლავიშებიანი), ანდრეი ბიკოვი (ვოკალი), ალექსანდრე გოლოშაპოვი (ბას-გიტარა), ანდრეი ჟურავლიოვი (გიტარა) და იური აკიმოვი (დრამერი).
ბუტირკა ითვლება რუსული შანსონის ერთ-ერთ პოპულარულ შემსრულებლად და აქტიურად ატარებს კონცერტებს როგორც რუსეთში, ასევე მის საზღვრებს გარეთ.
ისტორია
დაარსდა 2001 წელს, ვორონოჟში, ალექსანდრე აბრამოვის მიერ, აგრეთვე ცნობილია სიმღერებით: „Запахло весной“, „Подружка с центра“, „Запах воска“, „Шарик“, „Не трогай осень“, „Икона“, „Отсижу за чужие грехи“, „За ростовскую братву“, „Тает снег“, „Аттестат“, „А для вас я никто“ და სხვა.
2013 წლის დეკემბერში ვოკალისტმა ვლადიმირ ჟდამიროვმა დატოვა ჯგუფი და შეუდგა სოლო კარიერას. მას შემდეგ ჯგუფის ყველა სიმღერას ასრულებდა ახალი ვოკალისტი მიხეილ ბორისოვი. 2014 წელს ჟდამიროვმა გამოსცა პირველი სოლო ალბომი За забором Весна.
სქოლიო
კატეგორია:რუსული ჯგუფები კატეგორია:რუსული შანსონის შემსრულებლები კატეგორია:2001 წელს ჩამოყალიბებული ჯგუფები კატეგორია:2000-იანი წლების მუსიკალური ჯგუფები კატეგორია:2010-იანი წლების მუსიკალური ჯგუფები
ცერბერი (მრავალმნიშვნელოვანი)
ცერბერი — შეიძლება აღნიშნავდეს:
ბერლესონის ოლქი
ბერლესონის ოლქი (Burleson County) — ოლქი აშშ-ში, ტეხასის შტატში. ადმინისტრაციული ცენტრი — ქ. კოლდუელი. შეიქმნა 1846 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
მექსიკისპირა დაბლობი
მექსიკისპირა დაბლობი (Gulf Coastal Plain) — დაბლობი ჩრდილოეთ ამერიკაში, აშშ-სა და მექსიკაში. ეკვრის მექსიკის ყურეს, ჩრდილო-აღმოსავლეთით გადადის ატლანტისპირა დაბლობში. გადაჭიმულია მექსიკის ყურის გასწვრივ. სიგანე 350 კმ. სიმაღლე 150 მ-მდე. აგებულია 6000–10000 მ სისქის ზღვიური დანალექი ქანებით, რომლებიც შეიცავენ ნავთობისა და საწვავი აირის დიდ მარაგს. ზედაპირი თანდათანობით მაღლდება სამხრეთიდან ჩრდილოეთისაკენ და წარმოიქმნება რამდენიმე პარალელური კუესტური სერი. დაბლობს კვეთენ დიდი მდინარეები: მისისიპი, ალაბამა, ბრაზოსი და რიო-გრანდე.
სანაპიროს გასწვრივ ბევრია ლაგუნა და ესტუარი. კლიმატი სუბტროპიკულია, სამხრეთ-დასავლეთით ტროპიკული. იანვრის საშუალო ტემპერატურა ჩრდილოეთით 4–8 °C, სანაპიროზე 12 °C, ივლისში 26–28 °C. ატმოსფერული ნალექების რაოდენობა დასავლეთით 600–800 მმ, ხოლო აღმოსავლეთით მატულობს 1200–1500 მმ-მდე. განვითარებულია წითელმიწა, კორდიან-კარბონატული და კორდიან-ალუვიური ნიადაგები. ფართოდ არის გავრცელებული ჭაობის ნიადაგები.
მექსიკისპირა დაბლობის ტერიტორიის 1/3-ზე მეტი შემოსილია ტყით: ფიჭვნარი, შერეული ტყე (ფიჭვი, მარადმწვანე მუხა, მაგნოლია), მდინარეთა გასწვრივ ჭაობის კვიპაროსისა და ალვის ხის ტყეებია, დასავლეთით — სავანა. არის ბამბის ნათესები, სანაპირო რაიონებში — თამბაქოს, შაქრის ლერწმის და ბრინჯის პლანტაციები. დიდი ნავსადგურებია: აშშ-ში — ახალი ორლეანი, ჰიუსტონი, კორპუს-კრისტი, მექსიკაში — ტამპიკო, ვერაკრუსი და სხვა.
სქოლიო
კატეგორია:აშშ-ის დაბლობები კატეგორია:მექსიკის დაბლობები
პაკლონის რაიონი
პაკლონის რაიონი (Distrito de Pacllón) — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.292 მეტრზე. 2007 წლის მონაცემებით, მოსახლეობა 1 522 ადამიანს შეადგენდა, სიმჭიდროვე 7.18 ადამიანი კმ²-ზე. ფართობი 211.98 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:ბოლონესის პროვინციის რაიონები
ინტერაჰამვე
2008 წლის 18 დეკემბერს რუანდის შესახებ საერთაშორისო ტრიბუნალმა რუანდის არმიის ყოფილ პოლკოვნიკ ტეონესტე ბაგოსორას მიუსაჯა სამუდამო პატიმრობა, მათ შორის «ინტერაჰამვეს» მოხალისეთა რაზმების ჩამოყალიბების გამოც.
სქოლიო
კატეგორია:რუანდის ისტორია
ნიკოლოზ ხუდადოვის ქუჩა
ნიკოლოზ ხუდადოვის ქუჩა — ქუჩა თბილისში, ნაძალადევისა და ჩუღურეთის რაინებში. ცოტნე დადიანის ქუჩიდან თბილისის ზღვისაკენ მიმავალ გზამდე. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც რემონტის ქუჩა, ერთხანს ნიკოლოზ ხუდადოვის სახელი ერქვა. 20-იან წლებში ისევ რემონტის ქუჩა ეწოდა. 50-იან წლებში დაუბრუნდა ძველი სახელი.
ლიტერატურა
ხუდადოვი ხუდადოვი
ქობეთის კოშკი
ქობეთის კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ედისაში. აგებულია ადრე შუა საუკუნეებში.
კოშკი ნაგებია საშუალო ზომის ფლეთილი ქვით. ნაგებობა შემორჩა ორი სართულის დონეზე. აღმოსავლეთ კედელი ჩანგრეულია, თუმცა აღიქმევა კოშკის ზურგი. არქიტრავული კარი გაჭრილია დასავლეთ კედელში, მეორე სართულის დონეზე.
კოშკი შიგნიდან ამოვსებულია მიწით და ჩამონაშალი ქვით.
ლიტერატურა
კატეგორია:ჯავის მუნიციპალიტეტის კოშკები
ადვილდნობადი შენადნობები
ადვილდნობად შენადნობებს იყენებენ ელექტრო და რადიოტექნიკაში, პოლიგრაფიასა და მედიცინაში.
ლიტერატურა
კატეგორია:ადვილდნობადი შენადნობები
სარგის ცაიშვილი
სარგის სოლომონის ძე ცაიშვილი (დ. 20 დეკემბერი, 1929, თბილისი — გ. 18 მაისი, 1992, იქვე) — ქართველი ლიტერატურათმცოდნე, საქართველოს მეცნიერებათა აკადემიის წევრ-კორესპონდენტი, პროფესორი.
ბიოგრაფია
დაიბადა ქართული ლიტერატურის ცნობილი მკვლევარის სოლომონ ცაიშვილის ოჯახში. 1952 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი და სწავლა გააგრძელა რუსთაველის სახელობის ქართული ლიტერატურის ინსტიტუტის ასპირანტურაში, რომლის დირექტორიც მოგვიანებით გახდა.
ფართოდაა ცნობილი ს. ცაიშვილის შრომები, როგორც ძველი ქართული მწერლობის შესახებ, ასევე რუსთველოლოგიაში, 1964 წლიდან იყო „ვეფხისტყაოსნის“ აკადემიური ტექსტის დამდგენი კომისიის ჯერ თავმჯდომარის მოადგილე, შემდეგ მეცნიერ-დირექტორი.
სარგის ცაიშვილის კალამს ეკუთვნის გამოკვლევები და ესეები იაკობ ცურტაველზე, დავით გურამიშვილზე, ვახტანგ VI-ზე, ბესიკზე, იოსებ ტფილელზე, ნიკოლოზ ბარათაშვილზე, ილია ჭავჭავაძეზე, ვაჟა-ფშაველაზე, ნიკო ლორთქიფანიძეზე, გალაკტიონ ტაბიძეზე, გერონტი ქიქოძეზე, კონსტანტინე გამსახურდიაზე, სიმონ ჩიქოვანზე, ლევან გოთუაზე და სხვებზე. მისი მრავალი ნაშრომი თარგმნილია უცხო ენებზე. გამოჩენილი კრიტიკოსისა და მეცნიერის ღვაწლი აღინიშნა 1977 წელს საქართველოს მწერალთა კავშირისა და 1989 წელს კორნელი კეკელიძის პრემიებით.
დაკრძალულია მწერალთა და საზოგადო მოღვაწეთა დიდუბის პანთეონში.
რიჩარდ კელი
ჯეიმზ რიჩარდ კელი, უკეთ ცნობილი, როგორც რიჩარდ კელი, (Richard Kelly; დ. 8 მარტი, 1975) — ამერიკელი კინორეჟისორი და სცენარისტი, ცნობილია საკულტო კლასიკური ფილმის „დონი დარკო“ რეჟისორობითა და მისი სცენარისტობით.
ადრეული ცხოვრება
ჯეიმზ რიჩარდ კელი დაიბადა ნიუპორტ-ნიუსში, ვირჯინიაში, ლეინ და ენი კელის ოჯახში. გაიზარდა იმავე შტატის ქალაქ მიდლოთიანში, სადაც დაამთავრა საშუალო სკოლა 1993 წელს. როდესაც ის ჯერ კიდევ ბავშვი იყო, მისი მამა ნასას პროგრამაზე მუშაობდა. რიჩარდმა მოიგო სტიპენდია სამხრეთ კალიფორნიის უნივერსიტეტში „USC კინოსა და ტელევიზიის სკოლაში“ სასწავლებლად, სადაც იგი Phi Delta Theta-ში გაწევრიანდა. მან ორი მოკლემეტრაჟიანი ფილმი გადაიღო USC-ში: „დასამშვიდობელი ადგილი“ და „შიგნეულობის მატერია“ 1997 წელს სკოლის დამთავრებამდე.
სქოლიო
კატეგორია:დაბადებული 8 მარტი კატეგორია:დაბადებული 1975 კატეგორია:ამერიკელი კინორეჟისორები კატეგორია:ამერიკელი კინოპროდიუსერები
იან ვერმეერი
იან ვერმეერი, იან ვერმეერ დელფტელი (Johannes Vermeer; დ. 1632 — გ. 1675) — ნიდერლანდელი ფერმწერი. მუშაობდა დელფტში. ვერმეერის ჯერ კიდევ ადრინდელ ნამუშევრებში ჩანს მისწრაფება, რომ შერწყმული იყოს სახეების ამაღლებული სულისკვეთება და ნატურასთან სიახლოვე („დიანა ნიმფებთან“, მაურიცჰეისი, ჰააგა; „ქრისტე მართასა და მარიამთან“, ედინბურგის ეროვნული გალერეა). დიდფიგურებიან ტილოზე „მაჭანკალთან“ (1656, სურათების გალერეა, დრეზდენი) მძაფვრი მონუმენტურობით წარმოდგენილია ცხოვრებისეული სცენა, რომელიც სავსეა სისხლსავსე მგრძნობელობითა და ახალგაზრდული სითამამით. ამ სურათებში ტონალური კოლორიტის ელემენტები ფერის დიდ და სუფთა ლაქებთან არის შერწყმული. 1650 წლის II ნახევრიდან ვერმეერი ქმნის მცირე ზომის სურათებს, რომლებშიც ვერცხლისფერი შუქით განათებულ ქალაქის სახლის ინტერიერში გამოსახულია ერთი ან რამდენიმე ფიგურა („გოგონა წერილით“, სურათების გალერეა, დრეზდენი; „ჯარისკაცი და მომღიმარი ქალი“, ფრიის კოლექცია, ნიუ-იორკი; „მოსამსახურე ქალი რძიანი ქილით ხელში“, სახელმწიფო მუზეუმი, ამსტერდამი). ამ ნამუშევრებში მთავარი ყურადღება გადატანილია სცენის საერთო ლირიკულ განწყობილებაზე.
ვერმეერის სურათებში ყოველდღიური ოჯახური ცხოვრების პოეზია, ადამიანისა და გარემოს ერთიანობა ასახულია კლასიკური სიცხადითა და ჰარმონიულობით. სივრცობრივი კომპოზიციით მძაფრი გამომხატველობა, ჰაერისა და სინათლის ცოცხალი ვიბრაცია, მდიდარი და სხივიანი ფერების წმინდა გრადაცია, ტონების, რეფლექსებისა და ელფერის მრავალმხრივი თამაში ამდიდრებს უბრალო ადამიანის სამყაროს და მხატვრულ ძალას ანიჭებს ჩვეულებრივ ყოფით საგნებს. 1650-იანი წლების დასასრულს ვერმეერმა პეიზაჟური ფერწერის ორი შედევრი შექმნა: „ქუჩა“ (სახელმწიფო მუზეუმი, ამსტერდამი) და „დელფტის ხედი“ (მაურიცჰეისი, ჰააგა).
1660-იან წლებში ვერმეერის შემოქმედება უფრო მჭვრეტელობითი და დახვეწილი გახდა, ფერწერა კი ცივი; ამ დროს ტილოების საერთო მინანქრისფერი კოლორიტი გაცხოველებულია ლურჯი და ყვითელი მკაფიო აქცენტით: „გოგონა მარგალიტის საყურით“ (მაურიცჰეისი), „ჭიქა ღვინო“, „ქალი ისინჯავს ყელსაბამს“ (სურათების გალერეა, ბერლინ-დალემი). ვერმეერის გვიანდელი პერიოდის ნამუშევრები ეძღვნება მშრომელ ადამიანს, შემოქმედს, მეცნიერს. მხატვარი გამოსახავს მათ მუშაობას, შემოქმედებითი წვის პროცესში: „მემაქმანე ქალი“ (ლუვრი, პარიზი), „მხატვრის სახელოსნო“ (ვენის სამხატვრო-ისტორიული მუზეუმი), „გეოგრაფი“ (შტედელის სამხატვრო ინსტიტუტი, მაინის ფრანკფურტი).
ლიტერატურა
კატეგორია:ნიდერლანდელი მხატვრები კატეგორია:დაბადებული 1632 კატეგორია:გარდაცვლილი 1675
ბუჩაჩის ხელშეკრულება
250px|მინიატიურა|პოლონეთი ბუჩაჩის ხელშეკრულების შემდეგ. ბუჩაჩის ხელშეკრულება — სამშვიდობო ხელშეკრულება რეჩ-პოსპოლიტასა და ოსმალეთის იმპერიას შორის. ხელი მოაწერეს 1672 წლის 18 ოქტომბერს, თანამედროვე უკრაინის დასავლეთში მდებარე ქალაქ ბუჩაჩში.
საომარი მოქმედებები განახლდა 1673 წლის გაზაფხულზე, ისე, რომ სეიმმა ვერ მოასწრო ხელშეკრულების რატიფიცირება. 1676 წელს მათ შორის დაიდო ჟურავნოს ხელშეკრულება.
რესურსები ინტერნეტში
კატეგორია:XVII საუკუნის სამშვიდობო ხელშეკრულებები
საულოხთიყაუს ხატი
საულოხთიყაუს ხატი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ საულოხთიყაუში. შექმნილია შუა საუკუნეებში.
სავარაუდოა, რომ იგი აგებულია ძველი კოშკის ადგილზე.
ლიტერატურა
კატეგორია:ჯავის მუნიციპალიტეტის ტაძრები
ინტერვენცია
ინტერვენცია (interventio — ჩარევა) — ერთი ან რამდენიმე სახელმწიფოს მიერ მეორე სახელმწიფოს შიდა საქმეებში სამხედრო, პოლიტიკური, საინფორმაციო ან ეკონომიკური ჩარევა, რომელიც არღვევს მის სუვერენიტეტს.
ინტერვენცია შეიძლება იყოს სამხედრო (აგრესიის ერთ-ერთი ფორმა), დიპლომატიური, ინფორმაციული, ეკონომიკური. ინტერვენციის ყველა სახეობა შეუსაბამოა გაერთიანებული ერების ორგანიზაციის წესდებასთან და აკრძალულია საერთაშორისო სამართლით.
რესურსები ინტერნეტში
კატეგორია:საერთაშორისო ურთიერთობები კატეგორია:ომი
მერი ტიუდორი (საფრანგეთის დედოფალი)
მერი ტიუდორი (Marie de Angleterre, Mary Tudor; დ. 18 მარტი, 1496, ლონდონი, ინგლისის სამეფო, — გ. 25 ივნისი, 1533, სუფოლკი, ინგლისის სამეფო) — დაბადებიდან იყო ინგლისის პრინცესა. ტიუდორების დინასტიის წარმომადგენელი, ჰენრი VII-ისა და დედოფალ ელისაბედ იორკელის შუათანა ქალიშვილი. 1514–1515 წლებში საფრანგეთის დედოფალი როგორც ლუი XII-ის მესამე მეუღლე. 1515 წლიდან სუფოლკის ჰერცოგინია, როგორც ჩარლზ ბრანდონის მეუღლე. ჰენრი VIII-ისა და მარგარეტ ტიუდორის და. ინგლისისა და ირლანდიის დედოფალ ჯეინ გრეის ბებია.
ტრანსფორმაცია (გენეტიკა)
ტრანსფორმაცია — ორგანიზმის უჯრედის მიერ გარემოდან დნმ-ის თავისუფალი მოლეკულის შთანთქვისა და მისი გენომში ჩასმის პროცესი, რაც ამ უჯრედში იწვევს ახალი მემკვიდრული ნიშნების გაჩენას, რომლებიც დამახასიათებელია დნმ-ის დონორი ორგანიზმისთვის. ზოგჯერ ტრანსფორმაციის ქვეშ განიხილავენ გენების ჰორიზონტალური გადატანის ნებისმიერ პროცესს, მათ შორის ტრანსდუქციას, კონიუგაციას და ა.შ.
რესურსები ინტერნეტში
კატეგორია:ბიოლოგიური გამოკვლევების მეთოდები
მერი ტიუდორი (საფრანგეთის დედოფალი)
ადრეული ცხოვრება
მერი ტიუდორი დაიბადა 1496 წლის 18 მარტს, ინგლისის მეფე ჰენრი VII-ის ოჯახში. მის განათლებაზე ზრუნვა, მშობლებმა ღრმა ბავშვობიდანვე დაიწყეს. როდესაც მერი გაიზარდა საოცრად ლამაზ ქალბატონად იქცა და ის მთელს ევროპაში ერთ-ერთ ულამაზეს ქალად ითვლებოდა, რომელსაც არც გონებამახვილობა, არც ეშმაკობა და არც სიმდიდრე არ აკლდა.
1509 წელს მერის მამა გარდაიცვალა, ტახტზე კი ადის მისი უფროსი ძმა ჰენრი VIII, რომელსაც ცოლად ჰყავდა არაგონისა და კასტილიის პრინცესა კატალინა არაგონელი. მათ მარიას ქორწინებასთან დაკავშირებით ფიქრი მალევე დაიწყეს და ფიქრობდნენ, რომ იგი მიეთხოვებინათ კატალინას ძმისთვის, საღვთო რომი იმპერატორისა და ესპანეთის მეფე კარლ V-ისათვის, თუმცა ქორწინება ჩაიშალა.
1514 წელს გარდაიცვალა საფრანგეთის დედოფალი ანა ბრეტონელი, მის მეუღლეს ლუი XII-ს კი ვაჟი არ ჰყავდა. აქედან გამომდინარე ლუიმ საცოლის ძიება დაიწყო. მალე ჰენრი VIII და საფრანგეთის მეფე შეთანხმდნენ, რომ მერი უნდა გაჰყოლოდა მასზე 34 წლით უფროს ლუი XII ვალუას.
რასაკვირველია მერიმ ამის შესახებ არაფერი იცოდა, რადგან იმ დროინდელ სამეფო კარზე პრინცესები სავაჭრო საქონელს წარმოადგენდა და მათ არც კი ეკითხებოდნენ სურდათ თუ არა ამ თუ იმ პიროვნებაზე გათხოვება. ამ პერიოდში მერი შეყვარებული იყო თავისი ძმის მეგობარ ჩარლზ ბრანდონზე, რომელიც სუფოლკის ჰერცოგი იყო. თუმცა მათი ქორწინება იმ დროისათვის შეუძლებელი იყო, ვინაიდან ჩარლზი სამეფო გვარის შთამომავალი არ იყო, პრინცესის საქმრო კი მინიმუმ პრინცი მაინც უდა ყოფილიყო და არა უბრალო ჰერცოგი.
მერიმ სასტიკი უარი განაცხადა მოხუც ლუისთან ქორწინებაზე, ტიროდა და ხმამაღლა განაცხადა, რომ სურდა ჰენრი ბრადნონზე დაქორწინება. რასაკვირველია ჰენრი VIII განრისხდა და ამ ქორწინებაზე უარი უთხრა. მაშინ მერიმ კატეგორიულად მოითხოვა, რომ თუ ლუი მასზე ადრე გარდაიცვლებოდა ცოლად მას გაჰყვებოდა ვისაც მოისურვებდა. ლუის გარდაცვალება სრულიად მოსალოდნელი იყო ვინაიდან იგი უკვე ღრმად მოხუცებული იყო. ჰენრი VIII დის წინადადებას დათანხმდა. ამრიგად მერის იმის შანსი მიეცა, რომ ოდესმე მაინც დაქორწინებულიყო სუფოლკის ჰერცოგზე.
დედოფალი
თავდაპირველად ოფიციალური მხარის მოსაგვარებლად, ფრანგული ელჩობა ჩავიდა ლონდონში ძვირფასი საჩურებითა და ბეჭდით, მარიას ხელის სათხოვნელად, ვინაიდან ლუისათვის შორ მანძლზე მგზავრობა სახიფათო იყო. წინადადებაზე ახლა უკვე ოფიციალურად, ხალხის თანდასწრებით მარია ლუის ცოლობას დასთანხმდა. ამ მოვლენებიდან ერთ თვეში მარია პარიზში გაემგზავრა, სადაც 1514 წლის 9 ოქტომბერს, ნოტრ დამში ლუი და მერი დაქორწინდნენ. მერის საფრანგეთის დედოფლად კორონაცია ასევე ნოტრ დამში მოხდა, 1514 წლის 5 ნოემბერს. საფრანგეთში მერიმ გაიცნო ინგლისელი დიდგვაროვანი დები ბოლეინები, ანა და მერი. 1515 წლის 1 იანვარს მოხუცი ლუი XII გარდაიცვალა, ქორწინებიდან 3 თვეში. ტახტზე ადის ლუის უფროსი ქალიშვილი კლაუდია დე ვალუა და მისი მეუღლე მეფე ფრანსუა I, რომელსაც მერისადმი დიდი სიმპათიები ჰქონდა. ფრანსუამ მარიასთან ქორწინება მოინდომა და ნებართვა ჰენრი VIII სთხოვა. თუმცა განრისხებულმა მერიმ ძმას თავისი პირობა შეახსენა და თავისი ამალით ინგლისში დაბრუნდა.
მეორე ქორწინება : სუფოლკის ჰერცოგინია
ლონდონში დაბრუნებულმა, დაქვრივებულმა 19 წლის მერიმ სასწრაფოდ მოინახულა ჩარლზ ბრანდონი. 1515 წელსვე პატარა სამლოცველოში მერი და ჩარლზი დაქორწინდნენ, აქედან მოყოლებული მერის ენიჭება სუფოლკის ჰერცოგინიის ტიტულიც. ეს ამბავი ჰენრი VIII-ის ზურგს უკან მოხდა და როცა ეს ყველაფერი მანაც შეიტყო საშინლად განრისხდა ასეთ თავნებობაზე. თუმცა მერი მისი საყვარელი და იყო, ხოლო ჩარლზ ბრანდონი მისი საუკეთესო მეგობარი, რის გამოც მეფეს გული მალე მოულბეს და ყველაფერი აპატიათ.
მერი და ჩარლზი საცხოვრებლად სუფოლკში გადავიდნენ. 1515 წელსვე მარიამ პირველი შვილი გააჩინა სახელად ჰენრი, მას სახელი მეფის პატივსაცემად დაარქვეს. 1517 წელს გააჩინა გოგონა ფრანსისკა, მას სახელი იმ ქალის პატივსაცემად დაარქვეს, რომელმაც ხელი შეუწყო მათ ქორწინებას და ყველაფერში ეხმარებოდათ. 1519 წელს გააჩინა მესამე ქალიშვილი სახელად ელეონორა.
მიუხედავად იმისა, რომ მერი საფრანგეთის დედოფალი მხოლოდ 3 თვე იყო, მას სიცოცხლის ბოლომდე ყველა საფრანგეთის დედოფლად მოიხსენიებდა. მთელი თავისი დარჩენილი ცხოვრება მერი მშვიდად, მდიდრულად და ბედნიერად ცხოვრობდა. მერი 1533 წელს ჰენრისა და კატალინას განქორწინებისას კატალინას ედგა გვერდში და ჰენრისაც არწმუნებდა მას არ გაცილებოდა, თუმცა მისი მცდელობა ამაო აღმოჩნდა. ხოლო როდესაც ჰენრიმ ცოლად ანა ბოლეინი შეირთო პროტესტის ნიშნად მათ ქორწილში არ მივიდა და უარყოფდა ანას როგორც ჰენრი VIII-ის მეუღლეს და დედოფალს.
შვილები
1514 წელს მერი დაქორწინდა საფრანგეთის მეფე ლუი XII-ზე, რომელთანაც მას შვილი არ ჰყავდა.
1515 წელს მერი დაქორწინდა სუფოლკის ჰერცოგ ჩარლზ ბრანდონზე, რომელთანაც 4 შვილი შეეძინა:
რესურსები ინტერნეტში
კატეგორია:დაბადებული 18 მარტი კატეგორია:დაბადებული 1496 კატეგორია:გარდაცვლილი 25 ივნისი კატეგორია:გარდაცვლილი 1533 კატეგორია:საფრანგეთის დედოფლები კატეგორია:ტიუდორები კატეგორია:ინგლისის პრინცესები კატეგორია:ხელახლა დაქორწინებული სამეფო კონსორტები
შოპაჰოლიკი (ფილმი)
„შოპაჰოლიკი“ (Confessions of a Shopaholic) — 2009 წელს გადაღებული ამერიკული რომანტიკული კომედია. ფილმი ეფუძნება ორ რომანთა სერიას იგივე დასახელებით, რომელიც სოფია კინსელას მიერაა დაწერილი. რეჟისორი პოლ ჯონ ჰოგანი. ფილმში თამაშობენ ისლა ფიშერი, რომელიც ასრულებს შოპაჰოლიკი ჟურნალისტის როლს და ჰიუ დენსი, ასრულებს მისი უფროსის როლს.
რანბირ კაპური
რანბირ კაპური (Ranbir Kapoor, დ.28 სექტემბერი, 1982, მუმბაი, ინდოეთი) — ინდოელი მსახიობი და პროდიუსერი.
საკუთარი კარიერის დასაწყისში იყო პროდიუსერ სანჯაი ლილა ბანსალის ასისტენტი ფილმ „სიბნელის“ (2005) გადაღებისას. მისი დებიუტი 2007 წელს შედგა სანჯაი ლილა ბანსალის ფილმ „საყვარელში“ შედგა მსახიობ სონამ კაპურთან ერთად. წარმატება კიემატოგრაფიაში რანბირს შემდეგმა ფილმებმა მოუტანეს: „გაიღვიძე, სიდ!“, „უცნაური სიყვარულის საოცარი ისტორია“ (2009), „პოლიტიკოსები“ (2010), „როკ-ვარსკვლავი“ (2011), „ბარფი“ (2012), „ეს გიჟი ახალგაზრდები“ (2013).
ბიოგრაფია
რანბირ კაპური დაიბადა 1982 წლის 28 სექტემბერს, მუმბაიში, ინდოეთი. მისი მამა - რიში კაპური - რეჟისორი, მსახიობი და პროდიუსერია. დედა - ნიტუ სინგხ კაპური - ასევე მსახიობია. რამნბირი რაჯ კაპურის შვილიშვილია. მისი და -რიდიმა - დიზაინერია. მსახიობები კარიზმა კაპური და კარინა კაპური მისი ბიძაშვილები არიან.
კარიერა
სამწლიანი ასისტენტობის შემდეგ რანბირმა მიიღო პირველი მთავარი როლი სონამ კაპურთან ერთად, სანჯაი ლილა ბანსალის ფილმ „საყვარელში“. ფილმი ეფუძნება ფიოდორ დოსტოევსკის ნამუშევარს. Rediff.com-თან ინტერვიუში, რაბირმა თქვა, რომ მისი გმირის, რაჯის როლი მისი ბაბუის - რაჯ კაპურის სახეა. „საყვარელი“ გახდა პირველი ბოლივუდური ფილმი, რომელიც Sony Pictures Entertainment-ის პროდიუსირებით გამოვიდა და ასევე იყო ერთ-ერთ პირველი ფილმი, რომელიც Blu-ray-ზე გამოიცა. ფილმის გარშემო არსებული აჟიოტაჟის მიუხედავად მან მოსალოდნელ წარმატებას ვერ მიაღწია, რადგანაც იმავდროულად ეკრანებზე გამოვიდა „ომ, შანტი, ომ“, რომელშიც მთავარ როლს შაჰ რუხ ხანი ასრულებდა. რანბირის ნიჭი შეუმჩნეველი არ დარჩენილა. ბევრმა კრიტიკოსმა მისი თამაში დადებითად შეაფასა. მან მიიღო Filmfare Awards საუკეთესო დებიუტისთვის.
მინი|რანბირ კაპური 2017 წელს
პირადი ცხოვრება
ფილმ საყვარელის გადაღებამდე და მისი გადაღების პეროდში რანბირს ურთიერთობა ჰქონდა სონამ კაპურთან. 2008 წლიდან იგი დიპიკა პადუკონეს ხვდებოდა. მათი ურთიერთობა ინდური მედიის ყურადრების ცენტრში იყო, მათ მისცეს ინტერვიუ ჟურნალ People-ს. 2009 წლის ოქტომბერში ისინი დაშორდნენ. რანბირმა განაცხადა, რომ ეს ორმხრივი გადაწყვეტილება იყო. ინდურ მედიაში დიდი ხნის განმავლობაში გავრცელებული იყო ჭორი, რომლის თანახმადაც ურთიერთობის დასრულების მიზეზი რანბირის ღალატი იყო. ამ სკანდალის შემდეგ, რანბირმა გადაწყვიტა პირად საკითხებზე აღარ ესაუბრა მედიასთან. დღეს კი წარსულის მიუხედავად, მსახიობებს კარგი ურთიერთობა აქვთ და ისინი აგრძელებენ ერთად მუშაობას.
2010 წლიდან რაბირი ხვდება კატრინა კაიფს, რომელიც გაიცნო ფილმ „უცნაური სიყვარულის საოცარი ისტორიის“ გადაღებისას. თავიდან მსახიობები უარყოფდნენ ურთერთობას და მედიასთან საუბრისას აცხადებნენ, რომ იყვნენ მეგობრები. 2013 წელს ჟურნალმა Stardust-მა გამოაქვეყნა პაპარაცების მიერ გადაღებული ფოტოები, სადაც რანბირი და კატრინა ერთად იყვნენ დაფიქსირებულნი იბიცაზე დასვენებისას. მიუხედავად იმისა, რომ რაბირს ეს ურთიერთობა ოფიციალურად არასდროს დაუდასტურებია, ის კატრინას მის ცხოვრებაში განსაკუტრებულ პიროვნებად მიიჩნევს. 2015 წელს რანბირმა აღიარა, რომ უკვე რამდენიმე წელია აქვს სერიოზული ურთიერთობა. 2015 წლის თებერვლიდან 2016 წლის იანვრადე კატრინა და რანბირი ერთად ცხოვრობდნენ, თუმცა იანვარში მედიამ წყვილის დაშორების ამბავი გამოაქვეყნა.
სონამ კაპურის ქორწილში რანბირი ალია ბხატთან ერთად შეამჩნიეს.
რანბირს ძალიან უყვარს ფეხბურთი, ის არის ბარსელონას საფეხბურთო კლუბის გულშემატკივარი. მას ჰყავს საკუთარი გუნდი Mumbai City FC რომელიც ასპარეზობს ინდოეთის საფეხბურთო ლიგაში.
სქოლიო
კატეგორია:დაბადებული 28 სექტემბერი კატეგორია:დაბადებული 1982 კატეგორია:ინდოელი მსახიობები კატეგორია:ინდოელი პროდიუსერები
შუა სბის ეკლესია ოქროს ჯვარი
შუა სბის ეკლესია ოქროს ჯვარი - არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა სბაში. აგებულია გვიან შუა საუკუნეებში. შუა სბას მიდამოებში ძველ ნაეკლესიარზე მოსახლეობას დაუდგამს მცირე ზომის ხის ნაგებობა, რომელიც ეკლესიის მაგივრობას ასრულებს.
ლიტერატურა
კატეგორია:ჯავის მუნიციპალიტეტის ტაძრები
ბალიან დე იბელინი
ადრეული წლები
ბალიანი იყო ბარისან დე იბელინის უმცროსი ვაჟი. მისი ძმები იყვნენ ჰუგო და ბალდუინი.
სქოლიო
კატეგორია:იბელინები კატეგორია:დაბადებული 1142 კატეგორია:გარდაცვლილი 1193 კატეგორია:იბელინის სენიორები კატეგორია:ნაბლუსის სენიორები კატეგორია:კეიმონის სენიორები
მუჰამედ ნაჯიბ ალ-რუბაი
მუჰამედ ნაჯიბ ალ-რუბაი (محمد نجيب الربيعي‎‎; დ. 1904, ბაღდადი, ოსმალეთის ერაყი — გ. 1965, ბაღდადი, ერაყი) — ერაყის სახელმწიფო მოღვაწე. 1958-1963 წლებში ერაყის პრეზიდენტი. თანამდებობა დატოვა სახელმწიფო გადატრიალების შედეგად.
დაიბადა 1904 წელს ოსმალეთის ერაყში. 1958 წელს აბდ ალ-ქარიმ კასიმთან ერთად მონაწილეობდა ერაყის რევოლუციაში. მუჰამედ ნაჯიბი გახდა ერაყის პრეზიდენტი, ხოლო კასიმმა დაიკავა პრემიერ-მინისტრის თანამდებობა. 1963 წლის სამხედრო გადატრიალების დროს კასიმი მოკლეს, ხოლო ნაჯიბი გადადგა.
გარდაიცვალა 1965 წელს.
რესურსები ინტერნეტში
კატეგორია:ერაყის პრეზიდენტები კატეგორია:დაბადებული 1904 კატეგორია:გარდაცვლილი 1965
სან-მიგელ-დე-კორპანკის რაიონი
სან-მიგელ-დე-კორპანკის რაიონი (Distrito de San Miguel de Corpanqui) — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.379 მეტრზე. 2007 წლის მონაცემებით, მოსახლეობა 777 ადამიანს შეადგენდა, სიმჭიდროვე 17.75 ადამიანი კმ²-ზე. ფართობი 43.78 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:ბოლონესის პროვინციის რაიონები
ტამბოვის წმინდა ჯვრის ამაღლების ეკლესია
ტამბოვის წმინდა ჯვრის ამაღლების ეკლესია (Церковь Воздвижения Святого Креста) — კათოლიკური ეკლესია ქალაქ ტამბოვში. ადმინისტრაციულად მიეკუთვნება სარატოვის წმინდა კლიმენტის ეპარქიას. ეკლესია არის არქიტექტურის ძეგლი. ტაძარში მსახურობენ ვერბისტების ორდენის მღვდლები.
წმინდა ჯვრის ამაღლების ეკლესია მდებარეობს შემდეგ მისამართზე: ტამბოვი, კრონშტადტის ქუჩა, 14ა.
ისტორია
XIX საუკუნის ბოლოს ჩატარებული აღწერის მიხედვით ტამბოვში 682 ადამიანი ცხოვრობს, რომლებიც აღიარებენ რომაულ-კათოლიკურ სარწმუნოებას. 1896 წლის ოქტომბერში ტამბოვის კათოლიკური საზოგადოების წარმომადგენლებმა, რომლის უმეტესობას ეთნიკური პოლონელები წარმოადგენენ, მიიღეს გადაწყვეტილება სახსრების შეგროვების შესახებ, რათა აეშენებინათ კათოლიკური ეკლესია.
ეკლესიის მშენებლობა დაიწყეს 1898 წლის სექტემბერში და მიმდინარეობდა მცირე ხნის განმავლობაში. 1903 წლის 25 მაისს ეკლესიაში უკვე აღევლინა ღვთისმსახურება, თუმცა ცალკეული სამუშაოები მიმდინარეობდა რამდენიმე წელი. ტაძარი ააგეს გოთიკურ სტილში წითელი აგურით, უხვადაა დეკორაციები გამოყენებული. ეკლესიასთან ერთად მის მახლობლად ააგეს ქვის ორსართულიანი სახლი, სადაც განათავსეს კათოლიკური საქველმოქმედო საზოგადოება, ბიბლიოთეკა და წინამძღვრის ოთახები.
1935 წელს ეკლესია დახურეს, ხოლო წინამძღვარს რეპრესიები შეეხო. ომის შემდგომ წლებში იყო მცდელობა ორღანი გადაეტანათ სხვა შენობაში, მაგრამ ორღანი ისე იყო დაშლილი, რომ მისის სხვა ადგილზე გადატანა არ შეიძლებოდა. დიდი ხნის განმავლობაში ეკლესია მიტოვებული იყო, შემდეგ კი გადაეცა ტამბოვის სარემონტო ქარხანას. ექსპლუატაციის დროს ეკლესიის შენობა გამოიყენებოდა საამქროდ, რამაც იგი ძალიან დააზიანა: ჩამოინგრა სამრეკლო, დამახინჯდა ფასადი, დაიტბორა სარდაფი, კედლები მჟავასაგან სერიზულად დაზიანდა.
1996 წელს ტამბოვში კვლავ ჩამოყალიბდა და დარეგისტრირდა კათოლიკური მრევლი. 1997 წელს ეკლესიის შენობა გადაეცა მრევლს. გადაცემისთანავე დაიწყო სარესტავრაციო სამუშაოები, აღადგინეს შენობის ადრინდელი სახე. 1998 წლის შობის შემდეგ ჯვართამაღლების ეკლესიაში განახლდა ყოველდღიური ღვთისმსახურება.
ტაძრის ტერიტორიაზე მდებარეობს ზურაბ წერეთლის ქანდაკება „წმინდა ნიკოლოზ საკვირველთმოქედი“.
რესურსები ინტერნეტში
კატეგორია:რუსეთის კათოლიკური ტაძრები კატეგორია:რუსეთის კულტურული მემკვიდრეობის ძეგლები ტამბოვის ოლქში
ტყის წიწმატი
ტყის წიწმატი (Cardamine) — მცენარეთა გვარი კომბოსტოსებრთა ოჯახისა, ერთ-, ორ- ან მრავალწლოვანი ბალახებია. კენტფრთისებრ დაყოფილი, იშვიათად მთლიანი ფოთლები აქვთ. ღეროსეული ფოთლები მორიგეობითაა განლაგებული, ფესვთანური — როზეტად შეკრებილი. თეთრი, ვარდისფერი ან სოსანისფერი ყვავილები მტევნისებრ ყვავილებშია თავმოყრილი. ნაყოფი ჭოტია.
150-მდე სახეობა გავრცელებულია ჩრდილოეთ ნახევარსფეროს ზომიერ სარტყელში. საქართველოში 8 სახეობა გვხვდება. იზრდება ტენიან მდელოებზე, მდინარეების, ნაკადულების ნაოპირებზე, ტყეებში.
საქართველოში ფართოდაა გავრცელებული Cardamine hirsuta. Cardamine seiditziana დეკორატიული მცენარეა, მისი გამოყენება შეიძლება ტენიანი ადგილების გასაფორმებლად, Cardamine uliginosa თაფლოვანია, იყენებენ სურავანდის საწინააღმდეგოდ და საჭმლის შესანელებლად.
ლიტერატურა
კატეგორია:კომბოსტოსებრნი
ბილ პაქსტონი
უილიამ პაქსტონი (William Paxton; დ. 17 მაისი, 1955 — გ. 25 თებერვალი, 2017) — ამერიკელი მსახიობი და რეჟისორი. მონაწილეობა მიღებული აქვს ისეთ ფილმებში, როგორიცაა: „ტერმინატორი“ (1984), „კომანდო“ (1985), „უცნაური მეცნიერება“ (1985), „უცხოპლანეტელები“ (1986), „წყვდიადში“ (1987), „მტაცებელი 2“ (1990), „თომბსთოუნი“ (1993), „მართალი ტყუილები“ (1994), „აპოლო 13“ (1995), „ქარბორბალა“ (1996), „ტიტანიკი“ (1997), „U-571” (2000) და სხვა. იგი ასევე გადაღებულია HBO-ს დრამატულ სერიაში, „დიდი სიყვარული“ (2006-2011), ამ სერიალში მონაწილეობის დროს მან სამჯერ აიღო ოქროს გლობუსი. ისტორიულ მინისერიალში „ჰეტფილდი და მაკკოი“-ში შესრულებული რენდოლფ მაკკოის როლით, იგი ნომირდა პრაიმტაიმ ემიზე და კინომსახიობთა გილდიის ჯილდზე. ბოლო ფილმი რომელშიც პაქსტონმა მონაწილეობა მიიღო არის ამერიკული თრილერი „წრე“ (2017), რომელიც მისი გარდაცვალებიდან ორი თვის შემდეგ გამოვიდა.
სქოლიო
კატეგორია:ამერიკელი მსახიობები კატეგორია:ამერიკელი რეჟისორები კატეგორია:დაბადებული 17 მაისი კატეგორია:დაბადებული 1955 კატეგორია:გარდაცვლილი 25 თებერვალი კატეგორია:გარდაცვლილი 2017
გოგლანდი
გოგლანდი ან სურ-სარი (Гогланд; Suursaari) — კუნძული ფინეთის ყურეში, ბალტიის ზღვაში. ფართობი 21 კმ². სიმაღლე 158 მეტრამდე. აგებულია კრისტალური ქანებით. გოგლანდზე 1900 წლის 6 თებერვალს ა. პოპოვის ხელმძღვანელობით დამყარდა პირველი რადიოკავშირი.
ლიტერატურა
კატეგორია:რუსეთის კუნძულები
ბერნეტის ოლქი
ბერნეტის ოლქი (Burnet County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბერნეტი. შეიქმნა 1852 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ხოძის კოშკი
ხოძის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში.
კოშკი ნაგებია საშუალო ზომის ფლეთილი ქვითა და დუღაბით. შემორჩენილია ოთხი სართულის დონე. კარი გაჭრილია სამხრეთით, საიდანაც მიდგმულია წაგრძელებული მართკუთხა ფორმის ორსართულიანი ნაგებობა. კოშკის სართულშუა გადახურვები ჩაქცეულია. შეიმჩნევა მხოლოდ კოჭის ბუდეები. მინაშენის სამხრეთი სარკმლის ქვემოთ ამოკაწრულია მზის სიმბოლური გამოსახულება.
ლიტერატურა
კატეგორია:ჯავის მუნიციპალიტეტის კოშკები
ეკვადორის ეროვნული ასამბლეა
ეროვნული ასამბლეა (Asamblea Nacional) — ეკვადორის ერთპალატიანი საკანონმდებლო ორგანო. მის შემადგენლობაში შედის 4 წლით არჩეული 137 წევრი.
ეროვნული ასამბლეის წევრად შესაძლებელია არიჩიონ:
სქოლიო
კატეგორია:ეკვადორის პოლიტიკა
ამპარუ (პარაიბა)
ამპარუ (Amparo) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 600 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ოსიდენტალის შემადგენლობაში.
2010 წლის მონაცემებით, მოსახლეობა 2 088 ადამიანს შეადგენდა, მოსახლეობის სიმჭიდროვე 17.12 კმ²-ზე. ფართობი 121 984 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ლეონ ფებრეს-კორდერო
ლეონ ესტებან ფებრეს-კორდერო რიბადენეირა (León Esteban Febres-Cordero Ribadeneyra; დ. 9 მარტი, 1931, გუაიაკილი, ეკვადორი — გ. 15 დეკემბერი, 2008, გუაიაკილი, ეკვადორი) — ეკვადორელი პოლიტიკური მოღვაწე. ეკვადორის პრეზიდენტი 1984-1988 წწ. ორჯერ აირჩიეს გუაიაკილის მერად.
პოლიტიკური კარიერა დაიწყო 1965 წელს, როდესაც აირჩიეს გუაიაკილის მრეწველობის ფედერაციის და ასევე ლათინური ამერიკის მრეწველობის ასოციაციის პრეზიდენტად. 1966-1970 წლებში აირჩიეს ეროვნული საკანონმდებლო კრების წევრად, ხოლო შემდეგ სენატორად. იყო ხაიმე როლდოს აგილერას და ოსვალდო ურტადოს ოპოზიციაში. 1984-1988 წლებში ეკვადორის პრეზიდენტია, ხოლო 1992-2000 წლებში გუაიაკილის მერი.
გარდაიცვალა 2008 წლის 15 დეკემბერს 77 წლის ასაკში.
სქოლიო
კატეგორია:ეკვადორის პრეზიდენტები კატეგორია:დაბადებული 9 მარტი კატეგორია:დაბადებული 1931 კატეგორია:გარდაცვლილი 15 დეკემბერი კატეგორია:გარდაცვლილი 2008
დიდინგა (ხალხი)
დიდნგას ხალხი ძირითადად მისდევს მეცხოველეობას. მათი უმეტესობა ტრადიციული რელიგიების მიმდევარია და დიდ პატივს მიაგებენ გარდაცვლილ წინაპრებს.
კატეგორია:სუდანი კატეგორია:სამხრეთ სუდანის ეთნიკური ჯგუფები
აჩოლი (ხალხი)
აჩოლების ხალხის ბელადებს ეწოდებათ რვოდი. ბელადი აერთიანებს რამდენიმე ნათესაურ კლანს. ტრადიციულად ითვლებოდა, რომ რვოდებს ზებუნებრივი ძალები ჰქონდათ, თუმცა გადაწყვეტილების მიღება უხუცესთა საბჭოზე ხდება. წარმომადგენელთა საბჭო განიხილავს კლანებს შორის წარმოქმნილ უთანხმოებებს.
საქორწილო რიტუალი ახალგაზრდა მამაკაცის მიერ გოგოს მხრიდან სიმპატიის მოპოვების მერე ნიშნობით გრძელდება. ნიშნობის დროს ახალგაზრდას გოგოს მამასთან მიაქვს მცირე გამოსასყიდ ხოლო ქორწილამდე მან მთლიანად უნდა გადაიხადოს პატარძლის ღირებულება, რომელიც როგორც წესი მსხვილფეხა ან წვრილფეხა საქონელია.
აჩოლის ხალხს სწამს ერთი უმაღლესი ძალის ნიარუნბაგასი, რომელიც ადამიანის მოკვლას კრძალავს. მკვლელობის შემთხვევაში მსხვერპლის ოჯახი აწარმოებს სისხლის გამოსასყიდის რაოდენობაზე მოლაპარაკებას. ამის შემდეგ ტარდება მკვლელთან შერიგების რიტუალი. დღეისთვის აჩოლების უმეტესობა ქრისტიანია.
აჩოლების მიწა ნგომ კვარო არ ეკუთვნის ინდივიდებს და ზოგადად კლანის საკუთრებად ითვლება. მიწა გამოიყენება როგორც სოფლის მეურნეობის ასევე ნადირობისთვის, კლანებს შორის უთანხმოებებს აგვარებენ რვოდები.
ტიკლოსის რაიონი
ტიკლოსის რაიონი (Distrito de Ticllos) — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.655 მეტრზე. 2007 წლის მონაცემებით, მოსახლეობა 978 ადამიანს შეადგენდა, სიმჭიდროვე 10.94 ადამიანი კმ²-ზე. ფართობი 89.41 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:ბოლონესის პროვინციის რაიონები
ფერდინანდო მედიჩი
ფერდინანდო დე’ მედიჩი (Ferdinando de' Medici; დ. 9 აგვისტო, 1663 — გ. 31 ოქტომბერი, 1713) — მედიჩთა დინასტიის წარმომადგენელი. ტოსკანის ჰერცოგ კოზიმო III-ისა და მარგარიტა ლუიზა ორლეანელის უფროსი ვაჟი. ტოსკანის ტახტის მემკვიდრე 1670-1713 წლებში.
ბიოგრაფია
ფერდინანდო დაიბადა 1663 წლის 9 აგვისტოს პიტის სასახლეში, ფლორენციაში. იგი იყო ტოსკანის პრინცის, კოზიმო მედიჩისა და მისი ცოლის, მარგარიტა ლუიზა ორლეანელის პირველი შვილი. მამამისი იყო ტოსკანის მოქმედი ჰერცოგის, ფერდინანდო II-ისა (ვის პატივსაცემადაც დაარქვეს სახელი) და მისი ცოლის, ვიტორია დელა როვერეს უფროსი ვაჟი, ხოლო დედამისი თვით საფრანგეთისა და ნავარის მეფე ანრი IV-ის უმცროსი ვაჟის, ორლეანის ჰერცოგ გასტონ დე ბურბონისა და მისი მეორე ცოლის, მარგარიტა ლოთარინგიელის უფროსი ასული იყო. მისმა მშობლებმა მის მერე კიდევ ერთი გოგონა და ვაჟი გააჩინეს. 1670 წელს მამამისი, კოზიმო III ტოსკანის დიდი ჰერცოგი გახდა, ფერდინანდო კი ტახტის პირველი მემკვიდრე. 1675 წელს მისი მშობლები ერთმანეთს დაშორდნენ, რის შემდეგაც დედამისი მშობლიურ საფრანგეთში დაბრუნდა და შვილები აღარასდროს უნახავს. ამის გამო, მას და მის და-ძმებს ყურადღებას ბებია, ვიტორია დელა როვერე აქცევდათ.
მიუხედავად დაშორებისა, ფერდინანდოს ძალიან ახლო ურთიერთობა ჰქონდა დედასთან, რომელიც ხშირად სწერდა წერილებს. იგი მარგარიტა ლუიზას ფავორიტი შვილი იყო. ფერდინანდო იყო სიმპატიური, მშვენიერი ცხენოსანი და ნიჭიერი მუსიკოსი. იცოდა ამაღელვებელი სიმღერა და საოცრად დაკვრა. ყოველივე ეს, მან გენუელი რეპეტიტორის, ჯანმარია პალიარდისგან ისწავლა. ცნობილია, რომ მუსიკას, ყოველთვის დიდი როლი ეკავა მის ცხოვრებაში.
გარდა მუსიკისა, ცნობილია, რომ ფერდინანდოს ძალიან უყვარდა ინტიმური ურთიერთობები, რომელთა უმეტესობაც მას მამაკაცებთან ჰქონდა. მისი ასეთი რომანებიდან განსაკუთრებულად გახმაურებულებია სილამაზით განთქმულ მუსიკოს პეტრილოსთან და ასევე ვენეციელ კასტრატოსთან, სახელად ჩეჩინო. ფერდინანდოს ბიძას, ფრანჩესკოს, რომელიც მხოლოდ სამი წლით იყო მასზე უფროსი, დიდი გავლენა ჰქონდა მის ცხოვრებაში.
1689 წელს ფერდინანდო დააქორწინეს ბავარიის ჰერცოგ ფერდინანდ მარიასა და მისი ცოლის, ჰენრიეტა ადელაიდა სავოიელის ასულ ვიოლანტე ბეატრიქს ბავარიელზე. მიუხედავად იმისა, რომ პატარძალიც დიდად დაინტერესებული იყო მუსიკით და გრძნობებიც ჰქონდა ფერდინანდოსადმი, მას საერთოდ არ მოსწონდა თავისი ცოლი, რის გამოც ქორწინება უიღბლო და ამასთან ერთად უნაყოფოც იყო.
1696 წელს ფერდინანდომ ვენეციაში დაისვენა. აქ მან გაიცნო და შეუყვარდა მომღერალი ქალი, რომელიც პუბლიკაში ცნობილი იყო ლა ბამბაჯიას სახელით. იგი მას ვენეციის კარნავალზე შეხვდა, რის შემდეგაც, სავარაუდოდ მისგან ფერდინანდომ სიფილისი აიკიდა.
1710 წლიდან მისი ჯანმრთელობა სერიოზულად შეირყა. იგი გარდაიცვალა 1713 წლის 31 ოქტომბერს ფლორენციაში, 50 წლის ასაკში, უშვილოდ. მისი ცოლი მეორედ აღარ გათხოვილა და არც სამშობლოში დაბრუნებულა, რის გამოც კოზიმო III-მ მას სიენას გამგებლის წოდება მისცა, ტახტის მემკვიდრე კი მისი უმცროსი ძმა, ჯან გასტონე გახდა.
ლიტერატურა
კატეგორია:დაბადებული 9 აგვისტო კატეგორია:დაბადებული 1663 კატეგორია:გარდაცვლილი 31 ოქტომბერი კატეგორია:გარდაცვლილი 1713 კატეგორია:მედიჩები კატეგორია:ფლორენციელები კატეგორია:ტახტის მემკვიდრეები რომლებმაც ვერ შეძლეს ტახტზე ასვლა კატეგორია:სიფილისით გარდაცვლილები
ფატმა ბეთიულ საიან ქაია
ფატმა ბეთიულ საიან ქაია (Fatma Betül Sayan Kaya; დ. 31 იანვარი 1981, სტამბოლი, თურქეთი) — თურქი ინჟინერი, ექიმი და პოლიტიკოსი. 2016 წლის 24 მაისიდან, თურქეთის მთავრობაში იკავებს თურქეთის რესპუბლიკის საოჯახო და სოციალურ პოლიტიკათა მინისტრის თანამდებობას, ამავე დროს არის სგპ-ს დეპუტატი სტამბოლიდან თურქეთის პარლამენტში. თურქეთის საარჩევნო ადმინისტრაციის მიერ, ბეთიულ საიანის პროფესია დოქტორის ნაცვლად, ინჟინრად არის მითითებული.
ბიოგრაფია და კარიერა
წარმოშობით დენიზლელი ფატმა საიანი დაიბადა 1981 წლის 31 იანვარს სტამბოლში, ჰათიჯე და რამაზან საიანის მესამე შვილად. დაწყებითი განათლების დასრულების შემდეგ, საშუალო განათლება ბეიოღლუს ანატოლიის ლიცეუმში მიიღო. ეროვნულ გამოცდებზე მაღალი ქულა მიიღო და სწავლა სტიპენდიით გააგრძელა, რის შემდეგ, უმაღლესი განათლება წარჩინებულის დიპლომით დაასრულა. გარკვეული დროის განმავლობაში, სტამბოლში პროექტის ინჟინრად მუშაობდა. მაგისტრატურის საფეხური ექიმად ნიუ-იორკის უნივერსიტეტში დაასრულა, სადაც მკერდის კიბოს იკვლევდა. ამის შემდეგ, სტამბოლის უნივერსიტეტის მედიცინის ფაკულტეტიც დაასრულა.
ფატმა საიანი დაოჯახებულია და ჰყავს ორი შვილი. ფლობს ინგლისურსა და გერმანულს. საინფორმაციო და საკომუნიკაციო ტექნოლოგიების სამმართველოს თავმჯდომარის, იომერ ფათიჰ საიანის დაა.
პოლიტიკური კარიერა
2009 წელს, სგპ-ს მეხუთე კოგრესზე, პარტიის სტამბოლის ოფისის მმართველი საბჭოს წევრად აირჩიეს. 2009-2012 წლებში, პარტიის ლიდერისა თურქეთის პრემიერ-მინისტრის რეჯეფ თაიფ ერდოღანის მრჩევლად მუშაობდა.
2012 წლის პარტიის კონგრესზე, თავიდან აირჩიეს პარტიის სტამბოლის ოფისის მმართველი საბჭოს წევრად და გახდა პარტიის მედიასთან ურთიერთობების დეპარტამენტის ხელმძღვანელის მოადგილე.
დეპუტატობა
2015 წლის ივნისის არჩევნებზე, საიანი სტამბოლის მე-3 საარჩევნო ოლქიდან, დეპუტატობის კანდიდატად დასახელდა, თუმცა ამ არჩევნებზე წააგო. მოგვიანებით, როდესაც ამ არჩევნებზე ვერცერთმა პარტიამ ვერ მიიღო ერთპარტიული მთავრობის ჩამოსაყალიბებად საჭირო ხმა და კოალიციური მთავრობაც ვერ შეიქმნა, დაინიშნა ხელახალი არჩევნები. 2015 წლის ნოემბერის არჩევნებზე, საიანი სტამბოლის მე-2 საარჩევნო ოლქიდან, დეპუტატობის კანდიდატად დასახელდა და შევიდა პარლამენტში.
მინისტრის თანამდებობაზე
აჰმეთ დავუთოღლუს გადადგომის შემდეგ, 2016 წლის 24 მაისს ბინალი ილდირიმის მიერ ჩამოყალიბებულ მთავრობაში, საოჯახო და სოციალურ პოლიტიკათა მინისტრის თანამდებობა დაიკავა. მინისტრობის პერიოდში, შემოიარა დიარბაქირი, ვანი, მარდინი და შირნაქი, სადაც 186,777 ადამიანს შეხვდა და 4,737 ოჯახს დაეხმარა.
2017 წლის 11 მარტს, ნიდერლანდებში დაგეგმილ თურქეთის საკონსტიტუციო რეფერენდუმთან დაკავშირებულ მიტინგზე გამოსვლის მცდელობისას, ჰოლანდიის ძალოვანმა უწყებამ, მას ეს აუკრძალა. საიანს არ დაუშვეს როტერდამში განლაგებულ თურქეთის საკონსულოში შესვლა, რის შედეგად, ორქვეყანას შორის დიპლომატიური კრიზისი წარმოიშვა. ნიდერლანდებმა, ფატმა საიანი პერსონა ნონ გრატად გამოაცხადეს და გერმანიაში გადაიყვანეს. თურქეთმა დაგმო ეს ქმედება და საპასუხოდ ნიდერლანდების შვებულებაში მყოფი ელჩი თურქეთში, არასასურველ პირად გამოაცხადა და თურქეთში დაბრუნება აუკრძალა. აღსანიშნავია, რომ ამ ინციდენტამდე, ნიდერლანდებმა თურქეთის საგარეო საქმეთა მინისტრს, მევლუთ ჩავუშოღლუს ქვეყანაში ჩამოსვლა აუკრძალეს.
სქოლიო
კატეგორია:დაბადებული 31 იანვარი კატეგორია:დაბადებული 1981 კატეგორია:თურქი პოლიტიკოსი ქალები კატეგორია:თურქი ინჟინრები კატეგორია:თურქი ექიმები
მსხლების ნაეკლესიარი
მსხლების ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში. ნაეკლესიარზე მიწის პატარა ბორცვია წარმოქმნილი. ჩანს მხოლოდ წყობის რამდენიმე ფლეთილი ქვა. აზომვა არ ხერხდება.
ლიტერატურა
კატეგორია:ჯავის მუნიციპალიტეტის ტაძრები
გომეს-პალასიო
გომეს-პალასიო (Gómez Palacio) — ქალაქი მექსიკაში, დურანგოს შტატში. მექსიკის მთიანეთის ჩრდილოეთ ნაწილში. 2010 წლის აღწერის მონაცემებით, ქალაქის მოსახლეობამ 328,159 კაცს შეადგინა.
რესურსები ინტერნეტში
კატეგორია:მექსიკის ქალაქები
ჯავის ეკლესია
ჯავის ეკლესია — არქიტექტურული ძეგლი, საკულტო ნაგებობა დაბა ჯავაში. აგებულია განვითარებულ შუა საუკუნეებში. ძეგლი ნაშენია ფლეთილი ქვით. ჩანს მხოლოდ დასავლეთი კედლის წყობის ფრაგმენტი. ძირითადი ნაწილი დაფარულია მიწითა და მცენარეებით. აზომვა არ ხერხდება.
ლიტერატურა
კატეგორია:ჯავის მუნიციპალიტეტის ტაძრები
ცაიშვილი
საკუთარი სახელი ციციშვილი შეიძლება აღნიშნავდეს ერთ-ერთ შემდეგ პიროვნებათაგანს:
ევერის, მაკ-ლეოდისა და მაკ-კარტის ექსპერიმენტი
thumb|right|150px|[[ოსვალდ ევერი]] ოსვალდ ევერის, კოლინ მაკ-ლაუდისა და მაკლინ მაკ-კარტის ექსპერიმენტმა (Oswald Avery, Colin MacLeod, Maclyn McCarty), რომელიც ჩატარდა 1944 წელს, დაამტკიცა, რომ ნივთიერება, რომელიც ბაქტერიებში ტრანსფორმაციას იწვევს, არის დნმ. ეს იყო პირველი ნივთიერი მტკიცებულება იმისა, რომ მემკვიდროებითობაში დნმ-ს როლი გააჩნდა.
ლიტერატურა
კატეგორია:1944 წელი მეცნიერებაში კატეგორია:ბიოლოგიური ექსპერიმენტები კატეგორია:მოლეკულური ბიოლოგიის მეთოდები
ტარიელ ლორთქიფანიძე
ტარიელ ვლადიმერის ძე ლორთქიფანიძე (დ. 23 მარტი, 1938, ქუთაისი, საქართველოს სსრ — გ. 29 იანვარი, 2001, თბილისი, საქართველო) — ქართველი საბჭოთა სამხედრო და პარტიული მოღვაწე. გენერალ-მაიორი. საქართველოს სსრ სახელმწიფო უშიშროების კომიტეტის თავმჯდომარე (1989-1990).
ბიოგრაფია
ტარიელ ლორთქიფანიძე დაიბადა 1938 წლის 23 მარტს ქ. ქუთაისში. 1961 წელს დაამთავრა საქართველოს პოლიტექნიკური ინსტიტუტის ენერგეტიკული ფაკულტეტი და 1964 წლამდე ქუთაისის საავტომობილო ქარხანაში, სპეციალობის მიხედვით მუშაობდა. 1964-1974 წლებში მუშაობდა სოხუმის ფიზიკა-ტექნიკის ინსტიტუტში ინჟინრად, განყოფილების უფროსად და ინსტიტუტის პარტორგანიზაციის მდივნად.
1974 წლის 3 სექტემბრიდან 1975 წლის 29 აპრილამდე იყო საქართველოს კომპარტიის სოხუმის საქალაქო კომიტეტის მდივანი, 1975 წლის 10 აპრილიდან 1976 წლის 8 იანვრამდე — საქართველოს კომპარტიის აფხაზეთის საოლქო კომიტეტის სამრეწველოსატრანსპორტო განყოფილების გამგე, 1976 წლის 8 იანვრიდან 1978 წლის 5 დეკემბრამდე — საქართველოს კომპარტიის აფხაზეთის საოლქო კომიტეტის მეორე მდივანი, 1978 წლის 5 დეკემბრიდან 1981 წლის 27 ოქტომბრამდე — საქართველოს კომპარტიის ცენტრალური კომიტეტის სამრეწველო-სატრანსპორტო განყოფილების გამგის მოადგილე. ტ. ლორთქიფანიძე, როგორც საბჭოთა კავშირის კომუნისტური პარტიის ცენტრალური კომიტეტის პარტიული მრჩეველი, 1980 წლის სექტემბრიდან 1981 წლის სექტემბრამდე სამსახურებრივი მივლინებით ავღანეთის რესპუბლიკაში, ლაგმანის პროვინციაში იმყოფებოდა. 1981 წლის 27 ოქტომბრიდან 1983 წლის 15 იანვრამდე მუშაობდა საქართველოს კომპარტიის ცენტრალური კომიტეტის მრეწველობის განყოფილების გამგის მოადგილედ, 1983 წლის 15 იანვრიდან 1985 წლის 1 ოქტომბრამდე — საქართველოს კომპარტიის ცენტრალური კომიტეტის თავდაცვითი მრეწველობის განყოფილების გამგედ, 1985 წლის 1 ოქტომბრიდან 1986 წლის 11 ივნისამდე — საქართველოს კომპარტიის ცენტრალური კომიტეტის მრეწველობის განყოფილების გამგედ, 1986 წლის 24 ივნისიდან 1988 წლის 7 დეკემბრამდე — საქართველოს კომპარტიის ქუთაისის საქალაქო კომიტეტის პირველ მდივნად, 1988 წლის 7 დეკემბრიდან 1989 წლის 27 აპრილამდე — საქართველოს სსრ მინისტრთა საბჭოს თავმჯდომარის მოადგილედ, 1989 წლის 27 აპრილიდან 1990 წლის 27 ნოემბრამდე — საქართველოს სსრ სახელმწიფო უშიშროების კომიტეტის თავმჯდომარედ. 1990 წელს მიენიჭა გენერალ-მაიორის წოდება.
1992 წლიდან 2001 წლამდე მუშაობდა თბილისის ივანე ჯავახიშვილის სახელობის სახელმწიფო უნივერსიტეტში. ტარიელ ლორთქიფანიძე იყო საქართველოს კპ სოხუმის საქალაქო კომიტეტის წევრი (12.01.1974, 20.12.1975), საქართველოს კპ სოხუმის საქალაქო კომიტეტის ბიუროს წევრი (02.08.1974 — 1975), საქართველოს კპ აფხაზეთის საოლქო კომიტეტის წევრობის კანდიდატი (03.02.1974 — 08.01.1976), საქართველოს კპ აფხაზეთის საოლქო კომიტეტისა და ბიუროს წევრი (1976 წლის 8 იანვრიდან), აფხაზეთის ასსრ უმაღლესი საბჭოს IX მოწვევის დეპუტატი (1975 წლის 15 ივნისიდან), საქართველოს კპ ცკ-ის წევრი (24.01.1976 — 24.01.1981), საქართველოს სსრ უმაღლესი საბჭოს X და XI მოწვევების დეპუტატი (29.04.1984 — 1986), საქართველოს კპ ცკ-ის წევრი (1986 წლის 24 იანვრიდან), საქართველოს კპ ცკ-ის ბიუროს წევრობის კანდიდატი (04.07.1986 — 08.12.1988), საბჭოთა კავშირის უმაღლესი საბჭოს დეპუტატი (1986 — 26.03.1989), საქართველოს კპ ცკ-ის ბიუროს წევრი (1989 წლის 17 ივნისიდან), სკკპ XXVIII ყრილობის დელეგატი (1990 წლის 2-12 ივლისი). დაჯილდოებული იყო სამთავრობო და საბრძოლო ჯილდოებით, მათ შორის „საპატიო ნიშნის“ ორი ორდენით, „ავღანეთის დიდების“ ორდენითა და მრავალი მედლით.
ტარიელ ლორთქიფანიძე 2001 წლის 29 იანვარს გარდაიცვალა.
ლიტერატურა
კატეგორია:დაბადებული 23 მარტი კატეგორია:დაბადებული 1938 კატეგორია:გარდაცვლილი 29 იანვარი კატეგორია:გარდაცვლილი 2001 კატეგორია:საქართველოს სსრ-ის X მოწვევის უმაღლესი საბჭოს დეპუტატები კატეგორია:საქართველოს სსრ-ის XI მოწვევის უმაღლესი საბჭოს დეპუტატები კატეგორია:აფხაზეთის ასსრ-ის IX მოწვევის უმაღლესი საბჭოს დეპუტატები კატეგორია:საქართველოს სსრ-ის სახელმწიფო უშიშროების კომიტეტის თავმჯდომარეები
ასუნსანი (პარაიბა)
ასუნსანი (Assunção) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 574 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ოსიდენტალის შემადგენლობაში.